Maslinarstvo RH - izazov za farmaciju

Maslinarstvo Hrvatske ima dugu i slavnu tradiciju, Najjasnije informacije o gospodarskom značenju maslinarstva na području današnje RH dali su antički prirodopisci Plinius Secundus,; Marcijal, Marko Valerije,; Pauzanija perieget, i Marko Apicije. Ukratko sažeto prema ovim autorima maslinovo ulje sa Mediteranskog područja današnje RH bilo je mjerilo savršenosti i mjerilo kvalitete maslinovim uljima sa ostalih Mediteranskih regija. Svojim dolaskom Hrvati ( 7. st.) prihvaćaju uzgoj masline i on se uz uspone i padove ne prekida do današnjih dana. Najveća zapuštenost maslinika RH bilježi se od sredine 19. stoljeća nakon pošasti filoksere, a potom u drugoj polovici 20. st do devedesetih godina istog stoljeća kada s demokratskim procesima kreće obnova i maslinarstvo RH danas doživljava svoj novi procvat. Obnavljajući stare zapuštene maslinike i podižući nove, maslinari RH nailaze na niz problema ali i izazova. Tla obnovljenih maslinika RH izbjegla su povijesnu kontaminaciju 20. stoljeća putem kemizacije u intenzivnoj poljoprivredi razvijenih zemalja i predstavljaju u tom smislu djevičanska ( netoksificirana ) tla idealna za ekološki uzgoj. Nadalje DNA-identifikacijom unutar starih obnovljenih maslinika otkrivamo potpuno nove genotipove ( potencijalno nove sorte), potvrđuju se već poznate sorte RH i otkriva se unutar sortni varijabilitet istih. Isto tako u nove se maslinike introduciraju i svjetske sorte provjerene i dokazane po svojim pozitivnim gospodarskim svojstvima. Glavni proizvod od masline u RH je maslinovo ulje koje po kvaliteti ulazi u sam svjetski vrh. Posebno se ističe Istarska županija, no ubrzanu ju slijede i druge županije Mediteranskog dijela RH. Probirljiva svjetska tržišta prepoznala su kvalitetu maslinovih ulja RH tako da su brendirana ekstra djevičanska maslinova ulja RH prisutna na policama najrazvijenijih zemalja svijeta. Glavni sadašnji problem u maslinarstvu RH je kako zadržati postojeću kvalitetu i kako proširiti asortiman proizvoda od masline. Tu se posebno ističe potražnja za proizvodima od ploda i lišća masline bogatim farmakološki aktivnim tvarima ( fenolni spojevi**,** nezasićene m. k. **,** tokoferoli, steroli …) koji predstavljaju potencijalno novi farmaceutski proizvod koji povisuje dohodovnu vrijednost maslinika. Udio ovih tvari i njihov međusobni odnos najvećim dijelom ovisi o sortama, klimatskim karakteristikama godine te primijenjenim agro i elaio tehničkih zahvatima. Agronomski fakultet Sveučilišta u Zagrebu raspolaže kolekcijom od 30 tak poznatih sorata podignuta u svrhu edukacije i znanstvenih istraživanja. Na ovom se području otvara mogućnost stručno-znanstvene suradnje između farmaceuta i agronoma.